หุ้นเช้า25มี.ค.ฟื้นบวก30.97จุด
หุ้นไทยปิดเช้า 25 มี.ค.บวก 30.97 จุด ปิดที่ 1,509.9 จุด มูลค่าซื้อขาย 29,247.49 ล้านบาท
25 มี.ค. 2556

หุ้นไทยปิดเช้า 25 มี.ค.บวก 30.97 จุด ปิดที่ 1,509.9 จุด มูลค่าซื้อขาย 29,247.49 ล้านบาท
ดัชนีหุ้นไทยปิดทำการช่วงครึ่งวันเช้าของวันที่  25 มี.ค.ที่ระดับ 1,509.94 จุด เพิ่มขึ้น 30.97 จุด มูลค่าการซื้อขาย 29,247.49 ล้านบาท 
นักวิเคราะห์จากบล.ดีบีเอสเคอร์ส กล่าวว่าดัชนีเช้านี้ฟื้นตัวจากช่วงปลายสัปดาห์ที่ผ่านมาที่ปรับฐานลงแรง หลังจาก  สถานการณ์ของไซปรัสเริ่มคลี่คลายลง
ขณะที่ ปัจจัยพื้นฐานของหลักทรัพย์ไทยส่วนใหญ่ยังไม่เปลี่ยนแปลง ยกเว้นกลุ่มส่งออกที่กลุ่มที่มีรายได้อิง  เงินเหรียญสหรัฐ ที่จะได้รับผลลบจากการที่เงินบาทแข็งค่า โดยการบริโภคและการลงทุนในประเทศยังคงเติบโตได้ดีต่อเนื่องในระยะยาว คาดว่าสภาผู้แทนราษฎรจะมีการพิจารณาร่างพ.ร.บ.ให้อำนาจกระทรวงการคลังกู้เงินเพื่อลงทุนโครงสร้างพื้นฐาน 2ล้านล้านบาทในช่วง 28-29 มี.ค.56 ดังนั้นการที่ราคาหลักทรัพย์ในกลุ่มที่เป็น หุ้นเชื่อมโยงเศรษฐกิจในประเทศ ปรับลงมาจากระดับสูงสุดพอสมควร จึงน่าสนใจที่จะทยอยซื้อลงทุน
ทั้งนี้ทางฝ่ายวิจัยฯ DBSV ยังคงเป้าหมาย SET Index ปี2556 ไว้ที่ 1688 จุด  กลุ่มอุตสาหกรรมที่เราให้น้ำหนักการลงทุน Overweight คือ ธนาคารพาณิชย์ (หุ้นเด่น KTB, BBL), วัสดุก่อสร้าง (หุ้นเด่นSCC, TMT), อสังหาริมทรัพย์ (หุ้นเด่น LH, PS, QH, SIRI, AMATA, CK, STPI), สื่อสาร (หุ้นเด่น INTUCH, JAS) และขนส่ง (หุ้นเด่น AOT, BECL) 
สำหรับกลยุทธ์การลงทุน  ซื้อตามด้วยค่าบวกหรือซื้ออ่อนตัว โดยดัชนีมีแนวเด้ง 1460-1450 และแนวต้านระยะสั้น 1490-1500 หุ้นพื้นฐานที่แนะนำซื้อตามค่าบวก ซื้ออ่อนตัววันนี้ เป็น BBL